CELEX: 62010CN0557
Language: fi
Date: 2010-11-29 00:00:00
Title: Asia C-557/10: Kanne 29.11.2010 — Euroopan komissio v. Portugalin tasavalta

5.2.2011   
            
            
               FI
            
            
               Euroopan unionin virallinen lehti
            
            
               C 38/7
            
         Kanne 29.11.2010 — Euroopan komissio v. Portugalin tasavalta
   (Asia C-557/10)
   2011/C 38/08
   Oikeudenkäyntikieli: portugali
   
      Asianosaiset
   
   
      Kantaja: Euroopan komissio (asiamiehet: H. Støvlbæk ja M. França)
   
      Vastaaja: Portugalin tasavalta
   
      Vaatimukset
   
   Komissio vaatii, että unionin tuomioistuin
   
               —
            
            
               Toteaa, että Portugalin tasavalta ei ole noudattanut yhteisön rautateiden kehittämisestä 29.7.1991 annetun neuvoston direktiivin 91/440/ETY (1) 5 artiklan 3 kohdan (sellaisena kuin se on muutettuna direktiivillä 2001/12/EY (2)), direktiivin 91/440/ETY 7 artiklan 3 kohdan ja rautateiden infrastruktuurikapasiteetin käyttöoikeuden myöntämisestä ja rautateiden infrastruktuurin käyttömaksujen perimisestä sekä turvallisuustodistusten antamisesta 26.2.2001 annetun Euroopan parlamentin ja neuvoston direktiivin 2001/14/EY (3) 6 artiklan 1 kohdan mukaisia velvoitteitaan ensimmäisen rautatiepaketin täytäntöönpanon osalta,
            
         
               —
            
            
               velvoittaa Portugalin tasavallan korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   
      
         Hallinnoinnin itsenäisyys
      
   
   Direktiivin 91/440/ETY 5 artiklan 3 kohta sisältää luettelon päätöksistä, joita rautatieyritysten on voitava tehdä ilman valtion puuttumista asiaan. Näiden päätösten joukossa ovat päätökset, jotka liittyvät niiden henkilöstöön, varoihin ja hankintoihin. Nämä päätökset on kuitenkin tehtävä valtion määrittelemien yleisten poliittisten suuntaviivojen mukaisesti. Portugalissa kuitenkin CP-nimisen julkisen yhtiön osalta valtio yhtäältä määrittää muiden yhtiöiden osakkuuksien ostoa ja myyntiä koskevat yleiset strategiset suuntaviivat ja toisaalta määrää, että yhtiöiden osakkuuksien ostoa ja myyntiä koskevat yksittäiset päätökset riippuvat hallituksen hyväksynnästä. Näillä perusteilla komissio katsoo, että Portugali ei ole noudattanut direktiivin 91/440/ETY 5 artiklan 3 kohdan (muutettu versio) mukaisia velvoitteitaan.
   
      
         Rautateiden infrastruktuurin käyttöoikeudesta perittävät maksut
      
   
   Direktiivin 91/440/ETY 7 artiklan 3 kohdan (muutettu versio) ja direktiivin 2001/14/EY 6 artiklan 1 kohdan mukaan jäsenvaltioiden on vahvistettava tarvittavat vaatimukset sen varmistamiseksi, että rautateiden infrastruktuurin hallinnon tilit ovat tasapainossa. Portugalissa kuitenkin infrastruktuurin käyttömaksuista saatavat tulot, valtion rahoitus ja muista kaupallisista toimista aiheutuvat tulot eivät riitä tasapainottamaan infrastruktuurin hallinnoijan, REFER E.P. -nimisen julkisen yhtiön, tilejä. Näillä perusteilla komissio katsoo, että Portugali ei ole noudattanut direktiivin 91/440/ETY 7 artiklan 3 kohdan (muutettu versio) ja direktiivin 2001/14/EY 6 artiklan 1 kohdan mukaisia velvoitteitaan.
   
      (1)  EYVL L 237, s. 25.
   
      (2)  EYVL L 75, s. 1.
   
      (3)  EYVL L 75, s. 29.